rejauldu/bengali-wikipedia huggingface dataset:
নিকোলো কুর্দিগ (, ; জন্ম: ৭ আগস্ট ২০০২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, কুর্দিগ ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন নিকোলো কুর্দিগ ২০০২ সালের ৭ই আগস্ট তারিখে ইতালির উদিনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কুর্দিগ ইতালি অনূর্ধ্ব-১৫, ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮ এবং ইতালি অনূর্ধ্ব-২০ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৭ সালের ১৬ই ফেব্রুয়ারি তারিখে তিনি রোমানিয়া অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2816371  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার
নূর হামাদা (১৮৮৭ সাল থেকে ১৮৯৮ সালের মধ্যে জন্ম, ১৯৬২ সালে মারা যান) ছিলেন একজন লেবাননের কবি ও নারীবাদী। তিনি আরব অঞ্চলে নারীবাদের কারণ এবং লিঙ্গ সমতার জন্য প্রচেষ্টা চালানোর অন্যতম প্রধান ব্যক্তিত্ব।   জীবনী   জীবনের প্রথমার্ধ  হামাদার জন্ম লেবাননের মাউন্ট চৌফ জেলায় অবস্থিত বাকলাইন গ্রামে। তার জন্ম তারিখ সম্পর্কে নিশ্চিত না হলেও, বিভিন্ন সূত্র বিশ্বাস করে যে তিনি ১৮৮৭ সাল থেকে ১৮৯৮  সালের মধ্যে ৩ জানুয়ারি জন্মগ্রহণ করেছিলেন। তিনি ড্রুজ বিশ্বাসের অন্তর্গত, এবং তার পরিবারের অনেক ধর্মীয় দ্রুজ নেতা রয়েছে। তিনি ছিলেন "শেখ মুহাম্মদ বিন কাসেম বিন হুসাইন" এর কন্যা। তিনি তার পিতার দ্বারা গৃহ বিদ্যালয়ে পঠন-পাঠন করেন এবং তারপর বৈরুতে পড়াশোনা করেছিলেন, তবে তিনি আমেরিকান বৈরুত বিশ্ববিদ্যালয় বা সেন্ট জোসেফ বিশ্ববিদ্যালয়ে (ইউএসজে) পড়াশোনা করেছেন কিনা তা সম্পর্কে অনিশ্চিতা রয়েছে। তিনি আরবি, ফরাসি, ইংরেজি ও তুর্কি সহ অনেক ভাষায় সাবলীল ছিলেন।DuBois, E., & Emrani, H. (2008). A Speech by Nour Hamada: Tehran, 1932. Journal of Middle East Women's Studies, 4(1), 107-124. doi:10.2979/mew.2008.4.1.107  হামাদের দুই ভাই - বোন ছিল, একটি ছোট ভাই এবং একটি বড়। তিনি তার ছোট ভাইয়ের সাথে আরবি কবিতা ও আরবি ভাষার প্রতি তার ভালবাসা ভাগ করেছেন। তার বড় ভাই, শেখ হুসাইন হামাদা, তিনি ছিলেন পারিবারিক ঐতিহ্য অনুসরণ করে শেখ আকল আল তায়েফা।   বিয়ে ও সন্তান  যদিও নূর হামাদার স্বামী, সাই বে-আল-নামান হামাদা সম্পর্কে সীমিত তথ্য জানা থাকলেও, তারা দাম্পত্য জীবনে নিঃসন্তান ছিলেন এবং তিনি ১৯৩২ সালে বিধবা হয়েছিলেন। তার স্বামী সিরিয়ার সামরিক বাহিনীতে কাজ করতেন, যার অর্থ তিনি সামরিক পেনশন পেতেন।   ১৯৩০ সাল ও ১৯৩২ সালের পূর্ব মহিলা কংগ্রেসে অংশগ্রহণ  হামদা সেই সময়ের অন্যতম বিশিষ্ট নারীবাদী নেতা ছিলেন, তিনি ১৯২০-এর দশকের শেষের দিকে লেবাননে প্রথম মহিলা সংগঠন প্রতিষ্ঠা করেছিলেন, যার তিনি সভাপতি ও সচিবও ছিলেন।  আরব মহিলা কংগ্রেসের সংগঠনে হামদা অপরিহার্য ছিলেন, যেখানে তিনি ব্যক্তিগতভাবে মিশরের একজন বিখ্যাত নারীবাদী মাদাম হুদা শারাউইকে একটি চিঠি লিখেছিলেন, যেখানে তিনি তাকে উৎসাহিত করেছিলেন সহকর্মী নারীবাদীদের এই ধরনের কংগ্রেসে অংশ নিতে। সমস্ত আরব দেশ থেকে মহিলাদের আমন্ত্রণ জানানো হয়েছিল, এবং ভারতীয় মহিলাদের একটি প্রতিনিধিদল তাদেরও অন্তর্ভুক্ত করার অনুরোধ করে বৈরুতে আসার পরে, প্রথম আরব মহিলাদের কংগ্রেসের কিছুক্ষণ পরে অনুষ্ঠিত হয়েছিল। যখন তিনি ইস্টার্ন উইমেন কংগ্রেসের জন্য ব্যবস্থা নিচ্ছিলেন, উক্ত ব্যবস্থার জন্য তাকে  সিরিয়ার সরকারের কাছ থেকে পারমিট প্রয়োজনীয় ছিল হত, যা তাকে দিতে অস্বীকার করা হয়। সুতরাং, পরিবর্তে, তিনি লীগ অফ নেশনসকে লিখেছিলেন, যার তিনি একজন সদস্য ছিলেন। তিনি পূর্বাঞ্চলীয় মহিলাদের ক্রিয়াকলাপের প্রতিবেদন পর্যবেক্ষণ ও প্রকাশের জন্য সরকারের অনুমতি পেতে এবং তাদের নিজেদের ও সোসাইটি অফ দ্য ইউনিটি অফ দ্য উইমেন -এর প্রতিনিধি পাঠানোর জন্য অনুরোধ করেছিলেন।  তথ্যসূত্র  বিষয়শ্রেণী:জন্মের সাল অনিশ্চিত বিষয়শ্রেণী:১৯শ শতাব্দীতে জন্ম বিষয়শ্রেণী:লেবানীয় নারী সক্রিয়কর্মী বিষয়শ্রেণী:লেবানীয় নারীবাদী বিষয়শ্রেণী:১৯৬২-এ মৃত্যু
এপিক () একটি প্রাইভেসি-কেন্দ্রিক ওয়েব ব্রাউজার। হিডেন রিফ্লেক্স নামক একটি সফটওয়্যার কোম্পানি এর ডেভেলপার, যারা ক্রোমিয়াম সোর্স কোড থেকে এটি বিল্ড করে।  এপিক সবসময় "প্রাইভেট ব্রাউজিং মুড"-এ থাকে। ব্রাউজার থেকে বেরোলেই সব ডাটা নুছে যায়। এমনকি ব্রাউজিঙের সময়ও যতটা সম্ভব কম ডাটা সংরক্ষণ করা হয়। গুগল ট্র‍্যাকিঙের সমস্ত অপশন ও অন্য কোম্পানির ট্র‍্যাকিং ব্যবস্থাও তারা বন্ধ করে দিয়েছে।    ইতিহাস  আগস্ট ২৯, ২০১৩ সালে এপিক মুক্তি পাহ। এটি ভারতীয় ব্যবহারকারীদের জন্যে বিশেষায়িত ব্রাউজার। ব্রাউজারটিতে সোশ্যাল নেটওয়ার্কিং, চ্যাট ক্লায়েন্ট ও ইমেইল সুবিধা অংশভূক্ত ছিলো।   বৈশিষ্ট্য  এপিকের ডিফল্ট কনফিগারেশনে ব্রাউজার থেকে প্রস্থানের পরপরই সেশন ডাটা (যেমন কুকি, হিস্ট্রি এবং ক্যাশে) মুছে যায়। ব্রাউজারটিতে প্রোক্সি সেবা রয়েছে, ব্যবহারকারী ইচ্ছায় যা সক্রিয় করা যায় এবং সার্চ ইঞ্জিন ব্যবহারের সময় তা স্বয়ংক্রিয় ভাবে চালু হয়ে যায়। অন্যান্য সুবিধার মধ্যে রয়েছে, এসএসএল সংযোগকে অগ্রাধিয়াএ দেয়া এবং ডু নট ট্র‍্যাক হেডার পাঠানো, যা আরও উন্নত প্রাইভেসি নিশ্চিত করে।   তথ্যসূত্র   বিষয়শ্রেণী:ক্রস-প্ল্যাটফর্ম ওয়েব ব্রাউজার বিষয়শ্রেণী:ওয়েব ব্রাউজার বিষয়শ্রেণী:উইন্ডোজ ওয়েব ব্রাউজার বিষয়শ্রেণী:ম্যাকওএস ওয়েব ব্রাউজার বিষয়শ্রেণী:ভারতীয় মার্কা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। অপব্যবহারকারী। বাধা/লক উপেক্ষা করে তৈরি। Yahya (আলাপ) ০৮:৫৪, ১৩ ফেব্রুয়ারি ২০২৪ (ইউটিসি) আল হাসান মিলাদ (উদ্যোক্তা এবং সিইও)   – (অপসারণের প্রস্তাবনা দেখুনলগ দেখুন) () ওনি উইকিপিডিয়া উল্লেখযোগ্য ব্যক্তি মানদণ্ড পূরণ করে নাই  । এখানে যে নিউজ গুলো তথ্যসূত্র  দেওয়া সব প্রেস বিজ্ঞপ্তি,নির্ভরযোগ্য উৎস নয়। সব নিউজ গুলো প্রচারমূলক  নিউজ মো. জনি হোসেন  (আলাপ) ০৬:৫৩, ১৩ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|260px|শ্রাবস্তীতে অলৌকিক ঘটনা, তালপাতার পাণ্ডুলিপি থেকে প্রজ্ঞাপারমিতা, নালন্দা, বিহার, ভারত। ঋদ্ধি () বা ইদ্ধি বলতে বৌদ্ধ দর্শনে "মানসিক ক্ষমতা"-কে বোঝায়।   এটি চারটি ধ্যানের মাধ্যমে উন্নত ধ্যানের মাধ্যমে অর্জিত ছয়টি অতিসাধারণ শক্তি (অভিজ্ঞা) এর একটি। শব্দের প্রধান অর্থ "শক্তি" বলে মনে হয়।   ঋদ্ধির ক্ষমতা  থাম্ব|শ্রাবস্তীতে অলৌকিক কাজ করছেন বুদ্ধের মূর্তি, তার কাঁধের উপরে অগ্নিশিখা, গান্ধার, ১০০-২০০ খ্রিস্টাব্দ। বোকারের মতে, আটটি ঋদ্ধি ক্ষমতা রয়েছে:John Bowker (1997), Iddhi. The Concise Oxford Dictionary of World Religions  নিজের শারীরিক ছবি প্রতিলিপি এবং প্রকল্প করা,  নিজেকে অদৃশ্য করা,  কঠিন বস্তুর মধ্য দিয়ে যাওয়া,  শক্ত মাটিতে ডুবে যাওয়া,  যে কোন মহাসাগর, নদী ইত্যাদিতে জলের উপর হাঁটা,  উড়া,  হাত দিয়ে সূর্য ও চন্দ্রকে স্পর্শ করা,  সর্বোচ্চ স্বর্গে দেবতা ব্রহ্মার জগতে আরোহণ করা (আকার পরিবর্তন) ঋদ্ধিপদ-বিভঙ্গ সুত্ত (সনি ৫১.২০) অনুসারে:Iddhipada-vibhanga Sutta: Analysis of the Bases of Power  এক হলে সে অনেক হয়ে যায়; অনেক হয়েছে সে এক হয়।  তিনি হাজির হলেন। সে অদৃশ্য হয়ে যায়।  সে দেয়াল, প্রাচীর, পর্বতমালার মধ্য দিয়ে বিনা বাধায় চলে যায় যেন মহাকাশের মধ্য দিয়ে।  সে পৃথিবীর ভেতরে ও বাইরে ডুব দেয় যেন এটা জল।  সে জলের উপর দিয়ে হাঁটছে না ডুবে গেছে যেন এটা শুকনো জমি।  আড়াআড়িভাবে বসে সে ডানাওয়ালা পাখির মতো বাতাসে উড়ে যায়।  তার হাত দিয়ে তিনি স্পর্শ করেন এবং স্ট্রোক করেন এমনকি সূর্য ও চাঁদ বা যেকোনো মহাকাশ বস্তুকে, এত শক্তিশালী ও শক্তিশালী।  তিনি অকনিষ্ঠ ব্রহ্মার জগতেও তার শরীরে প্রভাব বিস্তার করেন।   তথ্যসূত্র    উৎস           বহিঃসংযোগ   Encyclopedia.com, Iddhi  বিষয়শ্রেণী:বৌদ্ধ অলৌকিক ঘটনা বিষয়শ্রেণী:বৌদ্ধ দার্শনিক ধারণা
thumb|রাষ্ট্রপতি আলফা কোন্ডে মার্কিন রাষ্ট্রদূত সাইমন হেনশ-র সাথে কোভিড-১৯ নিয়ে আলোচনা করার জন্য সাক্ষাৎ করছেন এই নিবন্ধটি গিনিতে ২০১৯–২০ করোনাভাইরাসের বৈশ্বিক মহামারির প্রভাবগুলি লিপিবদ্ধ করেছে এবং সমস্ত সমসাময়িক প্রধান প্রতিক্রিয়া এবং পদক্ষেপের তথ্য অন্তর্ভুক্ত নাও করতে পারে না।   সময়রেখা  ২০২০ সালের ১৩ মার্চ গিনিতে প্রথম করোনভাইরাস আক্রান্ত নিশ্চিত করা হয়েছিল। গিনিতে ইউরোপীয় ইউনিয়নের প্রতিনিধি দলের একজন কর্মীর শরীরে করোনভাইরাসটি পরীক্ষা করে পাওয়া যায়।   তথ্যসূত্র  বহিঃসংযোগ  বিষয়শ্রেণী:২০২০-এ গিনি গিনি বিষয়শ্রেণী:আফ্রিকায় কোভিড-১৯ এর বৈশ্বিক মহামারি বিষয়শ্রেণী:গিনিতে রোগের প্রাদুর্ভাব
কেকিল ওয়াইদিয়ারত্ন শ্রীলঙ্কা সেনাবাহিনীর একজন জেনারেল ছিলেন। শ্রীলঙ্কা সেনাবাহিনী সাঁজোয়া শাখার একজন কর্মকর্তা হিসেবে কেকিল শ্রীলঙ্কা সেনাবাহিনীর ১২তম কমান্ডার ছিলেন।Proud soldier who proved himself a noble son of Lanka অন্যদিকে শ্রীলঙ্কা সেনাবাহিনীর সাঁজোয়া রেজিমেন্ট থেকে এই কেকিলই সর্বপ্রথম শীর্ষ জেনারেল পদবীপ্রাপ্ত। জেনারেল কেকিল ২০০১ সালে অসুস্থ অবস্থায় ভারতে  মারা যান। সেনাবাহিনী থেকে ১৯৯৪ সালে অবসরের পর কেকিল থাইল্যান্ডে নিযুক্ত শ্রীলঙ্কার রাষ্ট্রদূত হিসেবে নিয়োগ পেয়েছিলেন। সামরিক কর্মজীবন পূর্ব জীবন ১৯৫৯ সালের ২৬ জুন কেকিল সেনাবাহিনীতে ক্যাডেট হিসেবে যোগ দেন, তিনি ব্রিটেনের রয়্যাল মিলিটারি একাডেমী স্যান্ডহার্স্ট থেকে প্রশিক্ষণ প্রাপ্ত হন। ১৯৬১ সালের ২৮ জুলাই তিনি সেকেন্ড লেফটেন্যান্ট হিসেবে 'সিলন আর্মার্ড কোর'-এর ১ম রকনিসান্স রেজিমেন্টে কমিশন পান। তিনি ১৯৭১ সালের সাম্যবাদী রাজনৈতিক দল জেভিপির সশস্ত্র বিদ্রোহের সময় শ্রীলঙ্কার সেনা অভিযানে ১ম রিকনিসান্স রেজিমেন্টে কর্মরত ছিলেন; ১৯৭৩ সালে তিনি ভারতের ডিফেন্স সার্ভিসেস স্টাফ কলেজে কোর্স করতে যান।  ফিল্ড কমান্ড ১৯৮০ সালের ১ জানুয়ারী লেফটেন্যান্ট কর্নেল হিসেবে পদোন্নতি পেয়ে তিনি শ্রীলঙ্কা সেনাবাহিনীর ইলেক্ট্রিক্যাল অ্যান্ড মেকানিক্যাল ইঞ্জিনিয়ার্স কোরে কমান্ডিং কর্মকর্তা হিসেবে বদলী হন। ১৯৮১ সালের মার্চে তিনি সিনহা রেজিমেন্টের ১ম ব্যাটেলিয়নের কমান্ডিং কর্মকর্তার নিয়োগ পান। ১৯৮২ সালের জুলাই ১৯৮৩ সালের জুন মাস পর্যন্ত তিনি ১ম রিকনিসান্স রেজিমেন্ট, শ্রীলঙ্কা সেনাবাহিনী সাঁজোয়া শাখার অধিনায়কের দায়িত্ব পান। এরপর তিনি 'রজরত রাইফেলস'-এ বদলী হন। উচ্চতর নেতৃত্ব ১৯৮৫ সালে তিনি নর্দার্ন এরিয়ার কমান্ডার হন এবং পরে সাউদার্ন এরিয়ার কমান্ডার নিযুক্ত করা হয় তাকে; এরপর ১ ডিভিশনের অধিনায়ক হন। ১৯৮৮ সালে তিনি ভারতে ন্যাশনাল ডিফেন্স কলেজে পড়তে যান। ১৯৮৯ সালে তিনি মেজর জেনারেল হন এবং সেনাবাহিনীর চীফ অব স্টাফ হন। ১৯৮৯ সালের আগস্ট মাসে তিনি 'অপারেশন কম্বাইন'-এর কমান্ডার নিযুক্ত হন এবং এই অপারেশন ছিলো কলম্বো শহরের নিরাপত্তা নিয়ে যখন শ্রীলঙ্কায় ১৯৮৯ সালে সাম্যবাদী রাজনৈতিক দল 'জেভিপি'-এর বিদ্রোহ চলছিলো।  সেনাবাহিনী কমান্ডার ১৯৯১ সালের ১৬ নভেম্বর তারিখে তিনি লেফটেন্যান্ট জেনারেল পদে পদোন্নতি পেয়ে শ্রীলঙ্কা সেনাবাহিনীর কমান্ডার হন। ১৯৯৩ সালের ৩১ ডিসেম্বর তিনি সেনাবাহিনী থেকে পদত্যাগ করেন সেনাবাহিনীর এলটিটিই বিরোধী যুদ্ধ 'ব্যাটল অব পুনেরিন'-এ সেনা সদস্যদের পরাজয়ের পর, তার স্থলাভিষিক্ত হন জি. এইচ. ডি সিলভা; কেকিলকে ১৯৯৪ সালের ১ জানুয়ারী জেনারেল পদে উন্নীত করা হয় এবং তিনি অবসরে যান।  তথ্যসূত্র  বিষয়শ্রেণী:শ্রীলঙ্কান জেনারেল বিষয়শ্রেণী:১৯৩৮-এ জন্ম বিষয়শ্রেণী:২০০১-এ মৃত্যু বিষয়শ্রেণী:শ্রীলঙ্কা সেনাবাহিনীর কমান্ডার বিষয়শ্রেণী:রয়্যাল মিলিটারি একাডেমী স্যান্ডহার্স্টের স্নাতক
কমার্শিয়াল ব্যাংক অফ সিলন পিএলসি (CBC) হচ্ছে শ্রীলঙ্কার একটি শীর্ষস্থানীয় বাণিজ্যিক ব্যাংক যার রয়েছে ২৫০ টি শাখা এবং ৬২৫ টি এটিএম। ব্যাংকটি বাংলাদেশেও কার্যক্রম চালায়। ১৪ বছরের কার্যক্রমে সফলতার জন্য ব্যাংকটি "গ্লোবাল ফাইন্যান্স" দ্বারা শ্রীলঙ্কার সেরা ব্যাংক বলে বিবেচিত হয়েছে এবং এটি "দি ব্যাংকার" ম্যাগাজিনের ৭ম প্রকাশে ব্যাংক অফ দি ইয়ার বলে বিবেচিত হয়েছে।  বাংলাদেশে কার্যক্রম শুরুর ইতিহাস  ২০০৪-এ কমার্শিয়াল ব্যাংক অফ সিলন বাংলাদেশে দুইটি শাখা খোলে। এদের একটি ঢাকা ও অন্যটি চট্রগ্রামে অবস্থিত। এটিই শ্রীলঙ্কার প্রথম বাণিজ্যিক ব্যাংক যা বিদেশে প্রথম ব্যাংকিং কার্যক্রম শুরু করে।   আরও দেখুন   বাংলাদেশ ব্যাংক;  বাংলাদেশের ব্যাংকের তালিকা।   তথ্যসূত্র    বহিঃসংযোগ   ব্যাংকের অফিসিয়াল ওয়েবসাইট।  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:আর্থিক প্রতিষ্ঠান বিষয়শ্রেণী:১৯৬৯-এ প্রতিষ্ঠিত ব্যাংক বিষয়শ্রেণী:কলম্বো স্টক এক্সচেঞ্জে তালিকাভুক্ত কোম্পানি বিষয়শ্রেণী:শ্রীলঙ্কার ব্যাংক
সাহিত্যের আলোচনায় ঘটনাপ্রবাহের মাঝখানে বলতে কোনও আখ্যানমূলক কর্ম শুরু করার একটি জনপ্রিয় আখ্যান কৌশলকে বোঝায়, যেখানে লেখক, গল্পকথক বা কাহিনীকার কোনও কাহিনীর ঘটনাবিন্যাসের মাঝখানের কোনও আবেগ-উত্তেজনাময় ঘটনা বর্ণনার মাধ্যমে কাহিনীর সূত্রপাত করেন (তুলনীয় আব ইনিতিও বা "শুরু থেকে" এবং আব ওভো বা "উৎস থেকে"), যাতে পাঠকের পড়ার আগ্রহ জেগে ওঠে। পাশ্চাত্যে এই কৌশলটি লাতিন পদবন্ধ "ইন মেদিয়াস রেস" (In medias res) বা ইংরেজি উচ্চারণে "ইন মিডিয়াস রেস" নামে পরিচিত। যেসব কাহিনীমূলক সৃষ্টিকর্মে "ঘটনাপ্রবাহের মাঝখানে" শুরু করার কৌশল প্রয়োগ করা হয়, সেগুলিতে প্রায়ই কাহিনীর মুখ বা প্রারম্ভকে পাশ কাটিয়ে যাওয়া হয় এবং পরবর্তীতে ধীরে ধীরে কথোপকথন, অতীতচারণ (Analepses বা Flashback), অতীতের ঘটনা বর্ণন বা অন্য কোনও ধরনের অরৈখিক আখ্যানকৌশল ব্যবহার করে পেছনের কাহিনীর ঘাটতি পূরণ করা হয়।  উদাহরণস্বরূপ উইলিয়াম শেকসপিয়রের রচিত হ্যামলেট নাটকটির কাহিনী হ্যামলেটের বাবার মৃত্যুর পরে শুরু করা হয়। কাহিনীর চরিত্রগুলি হ্যামলেটের বাবা তথা রাজার মৃত্যুর উল্লেখ করে, কিন্তু মৃত্যু কেন কখন কীভাবে হয়েছে, তা উপস্থাপন করা হয় না। যেহেতু নাটকটির মূল বিষয়বস্তু হ্যামলেট ও তার প্রতিশোধ, কিন্তু প্রতিশোধের কারণ নয়, তাই শেকসপিয়ার অনাবশ্যক মুখ বা প্রারম্ভ পাশ কাটিয়ে মাঝখান থেকে কাহিনী শুরু করার কৌশল অবলম্বন করেন। গ্রিক কবি হোমারের অডিসি মহাকাব্যে কাহিনীটি নায়ক অডিসিয়াসের যাত্রার মাঝপথে, যখন সে ক্যালিপসোর দ্বীপে বন্দীদশায় ছিল, সেই মুহূর্তে শুরু হয়। পাঠক পরবর্তীতে ৯ম থেকে ১২শ গ্রন্থে গিয়ে আবিষ্কার করেন যে অডিসিয়াসের যাত্রার এক বিরাট অংশ ক্যালিপসোর দ্বীপে পৌঁছানোর আগেই ঘটে  গেছে। হোমারের ইলিয়াড মহাকাব্যটিও ট্রোজানের যুদ্ধের মাঝখানে শুরু হয়, যদিও এক্ষেত্রে অতীতচারণের পরিমাণ কম।ইংরেজ মহাকবি মিল্টনের প্যারাডাইস লস্ট মহাকাব্যেও একই কৌশল অবলম্বন করা হয়।  তথ্যসূত্র  বিষয়শ্রেণী:সাহিত্যিক ধারণা বিষয়শ্রেণী:আখ্যানতত্ত্ব বিষয়শ্রেণী:আখ্যান কৌশল
মোহাম্মদ মকসেদ আলী বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৪ আসনের সংসদ সদস্য ছিলেন(বর্তমান ৫৭, রাজশাহী-৬)। ২য় জাতীয় সংসদ নির্বাচনে চারঘাট-বাঘা উপজেলা হতে তিনি নির্বাচিত হন। পেশায় তিনি আইনজীবি ছিলেন। তিনি রাজশাহী জেলার চারঘাট উপজেলার মোক্তারপুর খলিফাপাড়া গ্রামে জন্মগ্রহণ করেন।   রাজনৈতিক জীবন  মোহাম্মদ মকসেদ আলী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৪ (বর্তমান ৫৭,রাজশাহী-৬,চারঘাট-বাঘা)।আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
নাদিরা (১৯৬৮ - ৬ আগস্ট ১৯৯৫) ছিলেন একজন পাকিস্তানি চলচ্চিত্র অভিনেত্রী এবং নৃত্যশিল্পী। তার জন্ম হয় ১৯৬৮ সালে এবং তার জন্মস্থান হলো পাকিস্তানের লাহোরে। তার দুইটি সন্তান আছে। তার স্বামীর নাম মালিক আইজাজ হুসাইন। নাদিরা ১৯৮৬ সালে চলচ্চিত্র জগতে প্রবেশ করেছিলেন এবং পাঞ্জাবি চলচ্চিত্র আখরি জাংয়ের মাধ্যমে আত্মপ্রকাশ করেছিলেন। তিনি মূলত পাঞ্জাবি এবং উর্দু ছবিতে কাজ করেছিলেন। তিনি প্রথমবারের মতো সর্পের ভূমিকায় অভিনয় করেন এবং প্রচুর খ্যাতি অর্জন করেন। তারপরে তিনি সর্পের চরিত্রে অভিনয় করার জন্য বিখ্যাত হয়েছিলেন। তার মৃত্যু হয় অজানা এক বন্ধুকধারী সৈনিকের হাতে ১৯৬৫ সালে ৬ আগস্টে।   ব্যক্তিগত জীবন  তিনি ১৯৬৮ সালে লাহোরে মালিকা ফারাহ নামে জন্মগ্রহণ করেছিলেন।  ১৯৯৩ সালে তিনি এক স্বর্ণ ব্যবসায়ী মালেক আইজাজ হুসেনকে  বিয়ে করেন। তিনি বিয়ে করে জন্ম দিয়েছেন তার দুই সন্তান। সন্তান দুইটির নাম হলো বড় মেয়ে রুবাব এবং ছোট ছেলে হায়দার আলী। বিয়ের পর অভিনয় ছেড়ে দিয়েছিলেন নাদিরা।   পেশা  পরিচালক ইউনূস মালিক ১৯৮৬ সালে তাঁর একটি ছবিতে আখরি জাংয়ের ভূমিকায় অভিনয় করার মাধ্যমে তাকে পাকিস্তানি চলচ্চিত্র জগতের সাথে পরিচয় করিয়ে দিয়েছিলেন। নাদিরার প্রথম ছবি ছিল আখরি জাং (শেষ যুদ্ধ) তবে পরিচালক আলতাফ হুসেনের পাঞ্জাবি ছবি নিশান (মার্ক) প্রথমে মুক্তি পেয়েছে। সুতরাং রেকর্ড অনুসারে এটা রয়েগেছে যে, নিশান হলো নাদিরার প্রথম মুক্তিপ্রাপ্ত ছবি।  নাদিরাকে অনেক প্রতিভাবান অভিনেত্রী হিসাবে বিবেচনা করা হত। তিনি তার নাচে নাগিন চলচ্চিত্রে তার জীবনের সেরা চরিত্রে অভিনয় করেছিলেন। এই ছবিতে, তিনি প্রথমবারের মতো সর্পের ভূমিকা পালন করেছিলেন এবং প্রচুর খ্যাতি অর্জন করেছিলেন। তারপরে আস্তে আস্তে তিনি সর্পের চরিত্রে অভিনয় করার জন্য বিখ্যাত হয়েছিলেন। তিনি নাচে নাগিন, নাচে জোগি এবং যাদু গার্নীতে সর্পের ভূমিকা পালন করেছিলেন।   মৃত্যু  থাম্ব|নাদিরার সমাধি, লাহোরের মিয়াণী সাহেব কবরস্থান। ১৯৯৫ সালের আগস্ট মাসে লাহোরের গুলবার্গের কাছে নাদিরাকে অজ্ঞাত ডাকাত গুলি করে হত্যা করে। নাদিরা একটি রেস্তোঁরা থেকে তার বাসায় যাচ্ছিল। ডাকাতরা তার গাড়ি থামিয়ে দেয়। তারা তার গাড়ির চাবি ছিনিয়ে নেওয়ার চেষ্টা করেছিল। তার স্বামী এর প্রতিরোধ করার চেষ্টা করলে ডাকাতরা গুলি চালিয়ে যায়। একটি গুলি চলে আসে গাড়ির সামনের আসনে। যেখানকার বসে থাকা নাদিরার গলায় আঘাত লাগে এবং সে মারা যায়। হত্যার অভিযোগ নাদিরার স্বামীর বিরুদ্ধে করা হয়েছিল, তবে তদন্তে নাদিরার স্বামীকে তার খুনি হিসাবে প্রমাণ করতে পারেনি।   তথ্যসূত্র   বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:নিগার পুরস্কার বিজয়ী বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:১৯৯৫-এ মৃত্যু বিষয়শ্রেণী:১৯৬৮-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:লাহোরের অভিনেত্রী বিষয়শ্রেণী:পাঞ্জাব, পাকিস্তানের অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী
ইন্ডিকা সঞ্জীবা গলাগে (; জন্ম: ২২ নভেম্বর, ১৯৭৫) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এ দশকের শেষার্ধ্ব থেকে ২০০০-এর দশকের সূচনাকাল পর্যন্ত অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, কলম্বো ক্রিকেট ক্লাব ও পানাদুরা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইন্ডিকা গলাগে।   প্রথম-শ্রেণীর ক্রিকেট  ১৯৯৫-৯৬ মৌসুম থেকে ২০০৬ সাল পর্যন্ত ইন্ডিকা গলাগে’র প্রথম-শ্রেণীর খেলোয়াড়ী জীবন চলমান ছিল। লিকলিকে গড়নের ডানহাতি ফাস্ট-মিডিয়াম বোলার ছিলেন ইন্ডিকা গলাগে। তবে, জাতীয় দল থেকে বেশ উপেক্ষার শিকারে পরিণত হয়েছিলেন।  বেশ লম্বাটে খেলোয়াড় হওয়ায় উচ্চমানের ভঙ্গীমা প্রদর্শনে বলকে পর্যাপ্ত সিম আনয়ণে সচেষ্ট ছিলেন। এছাড়াও, পর্যন্ত বাউন্স করতে পারতেন। দক্ষিণাঞ্চলীয় পানাদুরা এলাকায় জন্মগ্রহণকারী ইন্ডিকা গলাগে শ্রী সুমঙ্গলায় পড়াশুনো করেন। বিদ্যালয়ে থাকাকালেই অনূর্ধ্ব-১৩ দলের পক্ষে জাতীয় পর্যায়ে খেলার জন্যে মনোনীত হন। শ্রীলঙ্কার পক্ষে অনূর্ধ্ব-১৩ দলের পক্ষে খেলায় অংশগ্রহণের পর বয়সভিত্তিক প্রত্যেক দলে প্রতিনিধিত্ব করেছেন ইন্ডিকা গলাগে।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ইন্ডিকা গলাগে। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, তারিখে ১৯ ডিসেম্বর, ১৯৯৯ তারিখে হারারেতে একই দলের বিপক্ষে একদিনের আন্তর্জাতিকে অভিষেক ঘটে তার। ১১ ফেব্রুয়ারি, ২০০১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।  ১৯৯৮ সালে শ্রীলঙ্কা দলের সদস্যরূপে ইংল্যান্ড গমন করেন। ১৯৯৯ সালে নিজস্ব স্বর্ণালী সময় অতিবাহিত করেন। এ বছরটি তার জন্যে ভীষণ বিস্ময়ের কারণ ছিল। পূর্ববর্তী বছরে কুয়ালালামপুরে অনুষ্ঠিত কমনওয়েলথ গেমসের ক্রিকেটে অংশ নেয়ার পর অস্ট্রেলিয়ায় খেলেন। শারজায় কোকা-কোলা ট্রফিতে অংশ নেন ও জিম্বাবুয়ের বুলাওয়েতে তার টেস্ট অভিষেক পর্ব সম্পন্ন হয়। সেখানেই ওডিআই সিরিজের পঞ্চম খেলায় প্রথমবারের মতো ওডিআইয়ে অংশ নেন।   অবসর  ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন ও নাগরিকত্ব লাভ করেন। মেলবোর্নভিত্তিক ক্লাব ক্রিকেটে অংশ নিচ্ছেন। ব্যক্তিগত জীবনে বিবাহিত তিনি। তার তিন পুত্র ও এক কন্যা রয়েছে।   তথ্যসূত্র    আরও দেখুন   দিলহারা ফার্নান্দো  দিলীপ সামারাবীরা  এক টেস্টের বিস্ময়কারী  শ্রীলঙ্কান টেস্ট ক্রিকেটারদের তালিকা  ১৯৯৮ কমনওয়েলথ গেমসে ক্রিকেট  প্রথম-শ্রেণীর ক্রিকেট দলসমূহের বর্তমান তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:কলম্বো ক্রিকেট ক্লাবের ক্রিকেটার বিষয়শ্রেণী:পানাদুরা স্পোর্টস ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:কমনওয়েলথ গেমসে শ্রীলঙ্কার প্রতিযোগী বিষয়শ্রেণী:পানাদুরা থেকে আগত ক্রিকেটার
বাংলাদেশের বিমানবন্দরগুলির মধ্যে শীর্ষ ৮ টি ব্যস্ত বিমানবন্দরের তালিকা এখানে প্রদান করা হয়েছে।  নিচের টেবিলগুলিতে বাংলাদেশের  ব্যস্ততম বিমানবন্দরগুলিতে মোট যাত্রীবাহী চলাচলের প্রকাশিত বার্ষিক তথ্য রয়েছে।  জানুয়ারী ২০১৮ - ডিসেম্বর ২০১৮   যাত্রী চলাচল   ক্রম  নাম  শহর  বিভাগ  আইএটিএ কোড  যাত্রী২০১৮ যাত্রী২০১৭% পরিবর্তনক্রমপরিবর্তন ১ শাহজালাল আন্তর্জাতিক বিমানবন্দরঢাকাঢাকা বিভাগডিএসি  ৮২,৮৫,৫৭৮   ২শাহ আমানত আন্তর্জাতিক বিমানবন্দরচট্টগ্রামচট্টগ্রাম বিভাগ সিগজিপি  ১৬,৮৭,৫২৩   ৩কক্সবাজার বিমানবন্দরকক্সবাজারচট্টগ্রাম বিভাগ সিএক্সবি  ৫,৩৯,২৬৭   ৪ওসমানী আন্তর্জাতিক বিমানবন্দরসিলেট সিলেট বিভাগ জেডওয়াইএল  ৫,৩৩,২০৪   ৫সৈয়দপুর বিমানবন্দরসৈয়দপুররংপুর বিভাগ এসপিডি  ৩,১২,৮৪০   ৬যশোর বিমানবন্দরযশোরখুলনা বিভাগ জেএসআর  ২,৯৪,৩০৮   ৭শাহ মখদুম বিমানবন্দররাজশাহীরাজশাহী বিভাগ আরজেএইচ  ৮৩,৪৫    ৮বরিশাল বিমানবন্দরবরিশালবরিশাল বিভাগ বিজেডএল  ৪৬,৭৬৭    উৎস: www.ceicdata.com  জানুয়ারী ২০১৭ - ডিসেম্বর ২০১৭   যাত্রী চলাচল   তথ্যসূত্র  বহিঃসংযোগ  বিষয়শ্রেণী:বাংলাদেশের পরিবহন সম্পর্কিত তালিকা
থাম্ব| ইবনুল বিতার  জিয়া উদ্দিন আবু মুহাম্মদ আবদুল্লাহ বিন আহমদ আল-মালিকী, যিনি ইবনুল বিতার, আল-নাবাতি ও আল-আশব নামেও পরিচিত ( ৫৯৩ হি / ১১৯৭ খ্রিঃ - ৬৪৬ হি./ ১২৪৮ খ্রিস্টাব্দ)ابن البيطار موسوعة الملك عبد الله بن عبد العزيز العربية للمحتوى الصحي، 20 فبراير 2012. وصل لهذا المسار في 22 نوفمبر 2015  ছিলেন একজন মুসলিম উদ্ভিদবিদ, যিনি ইসলামের স্বর্ণযুগে আবির্ভূত সর্বশ্রেষ্ঠ পণ্ডিতদের একজন হিসেবে বিবেচিত হন। باقر أمين الورد (1406 هـ - 1986). مُعجم العلماء العرب (الطبعة الأولى). بيروت - القاهرة مكتبة النهضة العربية صفحة 44 أحمد محمد الشنواني (1428 هـ - 2007). موسوعة عباقرة الحضارة العلمية في الإسلام (الطبعة الأولى). المدينة المنورة - السعودية. مكتبة دار الزمان للنشر والتوزيع صفحة 29 তিনি ছিলেন উদ্ভিদ বিজ্ঞান ও ওষুধে তার সময়ের বিজ্ঞানী, ওষুধ তৈরিতে প্রথম ফার্মাসিস্ট ও কেমোথেরাপির পথ -প্রদর্শক। ابن البيطار رحالة العلماء وإمام الصيادلة جريدة الاتحاد، 19 سبتمبر 2009. وصل لهذا المسار في 22 نوفمبر 2015  তিনি আন্দালুসিয়ার মালাগা শহরে জন্ম গ্রহণ করেন এবং আবুল আব্বাস ইবনে আল-রুমিয়াহ আল-নাবাতি ও আবদুল্লাহ বিন সালেহ আল-কুতামির মত পণ্ডিতদের হাতে সেভিলে শিক্ষা লাভ করেন।  তিনি বিশ বছর বয়সে পৌঁছানোর পরে মরক্কোতে চলে যান এবং উদ্ভিদবিদ্যার একজন গবেষণাকারী হিসাবে মারাকেশ, আলজেরিয়া ও তিউনিসিয়া যান। তারপরে তিনি এশিয়া মাইনরে লেভান্টের মধ্য দিয়ে যান এবং সেখান থেকে হিজাজ, গাজা, জেরুজালেম, বৈরুত ও মিশরে যান।  ইবনুল বিতার অনেকগুলি রচনা লিখেছেন; যার মধ্যে সবচেয়ে বিখ্যাত হল বোটানিক্যাল এনসাইক্লোপিডিয়া যার নাম হল, الجامع لمفردات الأدوية والأغذية, যেখানে তিনি ১,৪০০ এর বেশি উদ্ভিদ, প্রাণী ও খনিজ ওষুধের বর্ণনা করেছেন, যাদের মধ্যে ৩০০টি ছিল তার নিজের তৈরি করা। সেখানে তিনি তাদের প্রত্যেকের চিকিৎসা সুবিধা ব্যাখ্যা করেন। তিনি মিশরে থাকার সময় এটি সংকলন করেন এবং চারটি ভাগে বিভক্ত করেন। ابن البيطار عالم النبات والصيدلة علم بريس، 27 نوفمبر 2013. وصل لهذا المسار في 22 نوفمبر 2015  ইবনুল বিতারের প্রচেষ্টা শত শত ওষুধের উল্লেখ করার মধ্যে সীমাবদ্ধ ছিল না, বরং তিনি আরবিতে চিকিৎসা পরিভাষার স্থিতিশীলতায় অবদান রাখেন এবং আরবি অভিধানকে সমৃদ্ধ করেছিলেন, যা পরবর্তীতে ইউরোপ ও পশ্চিমের সমস্ত ডাক্তারের জন্য একটি সমৃদ্ধ উৎস হয়ে ওঠে।   তথ্যসূত্র   বিষয়শ্রেণী:১১৯৭-এ জন্ম বিষয়শ্রেণী:১২৪৮-এ মৃত্যু বিষয়শ্রেণী:মধ্যযুগীয় ইসলামি বিশ্বের আলকেমিবিদ বিষয়শ্রেণী:মধ্যযুগীয় ইসলামি বিশ্বের উদ্ভিদবিজ্ঞানী বিষয়শ্রেণী:আন্দালুসের চিকিৎসক বিষয়শ্রেণী:আলমোহাদ খিলাফতের ব্যক্তি বিষয়শ্রেণী:১৩শ শতাব্দীর আন্দালুসের লেখক